इसकी कीमत 3 हजार करोड़ रुपए से ज्यादा, 70 वाटरप्रूफ पैकट्स में सील था
Cocaine Found Floating off the Italy Coast इटली के सिसिली कोस्ट के पास से 2 हजार किलोग्राम का कोकीन तैरता हुआ मिला है। रिपोर्ट्स के मुताबिक इसे  70 वाटरप्रूफ पैकेटों में सील कर भूमध्य सागर में फेंका गया था ।
इटली के सिसिली कोस्ट के पास से 2 हजार किलोग्राम का कोकीन तैरता हुआ मिला है। रिपोर्ट्स के मुताबिक इसे 70 वाटरप्रूफ पैकेटों में सील कर भूमध्य सागर में फेंका गया था । जो तैरता हुआ इटली की तरफ आ गया।
इस कोकीन की कीमत 3 हजार करोड़ रुपए से ज्यादा है। इटली की पुलिस के मुताबिक ये कस्टम विभाग का जब्त किया अब तक का सबसे बड़ा ड्रग्स का जखीरा है।
छिपाने के लिए कार्गो शिप से फेका गया था पैकेज
सिसिली कोस्ट पर तैर रहे 2 हजार किलो कोकीन के जखीरे पर इटली के मैरिटाइम सर्विलांस एयरक्राफ्ट की नजर पड़ी थी। जिसके बाद उन्होंने पुलिस को अलर्ट किया। 70 पैकेटों को इटली के कस्टम विभाग ने जब्त कर लिया। जब इसे जमीन पर लाकर पैकेट खोले गए तो उसमें कोकीन निकला।
कस्टम के अधिकारियों के मुताबिक कोकीन के पैकेटों को मछली पकड़ने के जाल में लपेट कर फेंका गया था। इसके साथ लुमिनस ट्रैकिंग डिवाइस भी बांधा गया था, ताकि इसे बाद में रिकवर किया जा सके। अधिकारियों के मुताबिक इसे छिपाने के लिए कार्गो शिप से फेंका गया था। तस्करों को उम्मीद थी कि वो बाद में इसे ढूंढ कर तय जगह पर सप्लाई कर देंगे।
न्यूजीलैंड ने प्रशांत महासागर से निकाला था 3500 किलो कोकीन
समुद्र से इस तरह से कोकीन पकड़ा जाना कोई नई बात नहीं है। इससे पहले फरवरी में न्यूजीलैंड ने प्रशांत महासागर से 3,500 किलोग्राम कोकीन मिला था। इसकी कीमत 4 हजार करोड़ रुपए थी। इसे काले और पिंक कलर के 81 पैकेटों में सील कर प्रशांत महासागर में फेंका गया था। अधिकारियों ने बताया था तस्कर इसकी सप्लाई ऑस्ट्रेलिया में करना चाहते थे।
इटली से जुड़ी ये खबर भी पढ़ें...
इटली का मोस्ट वांटेड डॉन 30 साल बाद गिरफ्तार:लोगों ने खुशी में तालियां बजाईं, गवाही देने वाले के लड़के को एसिड में डुबोया था
इटली का मोस्ट वांटेड माफिया मैटेओ मेसिना डिनारो सिसली शहर से पकड़ा गया था। वहां कि पुलिस 30 साल से उसे ढूंढ़ रही थी। इस खूंखार माफिया डॉन को पकड़ने के लिए सुरक्षा बल के 100 सैनिकों को तैनात किया गया था। 10 से ज्यादा लोगों की हत्या के आरोपी मैसिना डिनारों को फिल्मी स्टाइल में पकड़ा गया।
गिरफ्तारी के दौरान वो एक लोकल अस्पताल में कैंसर का इलाज करवा रहा था। जब पुलिस उसे पकड़ कर बाहर लाई तो सड़कों पर अपने वाहनों के साथ खड़े लोगों ने तालियां बजाना शुरू कर दिया। मेसिना डिनारो ने एक बार अपनी तारीफ में कहा था कि वो कत्ल कर पूरे श्मशान को लाशों से भर सकता है। पूरी खबर यहां पढ़ें..